Apologia pro casuistis
Apologia pro casuistis liber francogallicè conscriptus sub titulo Apologie pour les casuistes contre les calomnies des jansénistes (Apologia pro casuistis adversus calumnias Iansenistarum), opus est theologiae moralis quod a "theologo professoreque quodam iuris canonici" cuius nomen non liquet in lucem prodiit mense decembri anno 1657 Lutetiae Parisiorum e praelis Caspari Meturas. Statim creditus est Georgio Pirot, Iesuitae (1599-6 oct. 1659), qui paulò post tristitiâ correptus, ut aiunt, vitâ functus est.

De opere eiusque auctoritate 
Liber, mediocris mensurae (191 paginas in quarto plicatas habet, quibus folium erratorum additur), in quinquaginta quatuor "obiectiones" dividitur. Georgius Pirot, professor theologiae in Collegio Clarimontano "Litteris Provincialibus" Blasii Paschalis, haud obscuris, respondere conatur. Adversus asseclas Portus Regii fautoresque Iansenismi varias accusationes satis suetas trivialesque iterat. Auctor etiam nonnulla interpretamenta a Blasio Paschali in Litteris Provincialibus de sententiis moralibus casuistarum prolata refutat atque in Iansenistas ipsos accusationes laxismi retorquet<ref>Olivier Jouslin, op. cit, p. 680 : "En revanche, l'assimilation des jansénistes à des sectes affichant une grande rigueur mais au mode de vie en réalité extrêmement relâché se révèle plus original. C'est une façon de retourner contre Port-Royal ses propres allégations et de faire passer celle de laxisme du côté de l'adversaire. Les jansénistes sont ainsi non seulement comparés aux vaudois mais encore aux turlupins. (....) L'auteur menace même ses ennemis de révéler certains comportements répréhensibles du point de vue de la morale".</ref>. Nihilominus, quod huic operi peculiare esse videtur, nullo modo alias accusationes refellit quas iustas esse autumat, praecipuè de absolutione, de fenore, de homicidio. Georgius Pirot theologiam minimè rigidam sed vivacem et mutabilem secundùm condiciones vitarum proponit, quasi legum structuram.

Cum Apologia pro casuistis apparuit, favente Societate Iesus, multi clamores et clangores orti sunt, liber commovit plurimùm cleros et non tantùm quos Iansenistis favebant<ref>Sainte-Beuve, Port-Royal, tome troisième, livre troisième, Lutetiae Parisiorum: Laffont, "collection Bouquins", 2004, vol. I, p. 659 : "Pascal, se mettant à la place des curés, n'a nullement grossi l'affaire en disant que toute l'Église de France était d'un côté, et l'Apologie des Casuistes de l'autre. On ne saurait aujourd'hui se faire idée de l'émoi du monde ecclésiastique à ce propos ; les mandements des évêques pleuvaient de toutes parts pour flétrir ces maximes relâchées qu'un imprudent et un brouillon venait d'essayer de défendre ; et ce n'était pas seulement des évêques favorables aux jansénistes que partaient les anathèmes, c'était de tous ceux qui avaient à cœur la régularité".</ref> famamque ingentem habuit, cum ubique pessimè receptus est. Curiones urbis Lutetiae vires iungunt ut opus, sine ullo privilegio vel approbatione editum, condemnetur. Iesuitae in dubio sunt an liber sit defendendus necne. Liber tandem anno 1659 a Papâ in indice librorum prohibitorum ponitur. Curiones Parisienses, infestè et hostiliter adversus Iesuitas agentes, conviciis tam saevis quam quae in Litteris Provincialibus inveniri queunt utentes, ad finem optatum pervenerunt cum tandem liber condemnaretur. Attamen, propter hanc minimè tranquillam altercationem factum est anno 1659 ut in perpetuum "Synodi curionum Parisiensium" interdicerentur.

Verisimiliter, Apologia pro casuistis'' id effecit ut anno 1679 a Curia Romana laxismus condemnatus esset, denuntiantibus postulantibusque theologis Universitatis studii Lovaniensis, in quâ cunas suas doctrina Iansenistica habebat. Usque ad suppressionem anno 1797 Universitas studii Lovaniensis centrum et castrum fuit theologiae Augustinianae, vel Iansenisticae ut aiunt, quam usque apud eam promoverunt theologi et canonistae ut Petrus Stockmans, Johannes van Neercassel, Iudocus Le Plat et famosus ille Van Espen eiusque discipulus Febronius, atque cuius Baius et Iansenius rectores fuerunt. Lovanii Iansenismus praepolebat. Verisimiliter etiam, propter hanc condemnationem "Coetus Cleri Regni Franciae" anno 1700 ad maiorem severitatem moralem favendam inclinavit.

Notae

Fons lemmatis 
 Hoc lemma est omnino partimve translatio lemmatis cui nomen Apologie pour les casuistes editum in wikipedia.fr.Vide : Index auctorum

Theologia
Iansenistae